„Undă verde” pentru extinderea regimului de zonă liberă în Portul Midia, anunță ministrul Transporturilor
Guvernul a aprobat, joi, o hotărâre prin care teritoriile Portului Midia sunt integrate oficial în Portul Constanța, ceea ce determină o reorganizare administrativă și operațională, anunță ministrul Transporturilor. Astfel, se instituie extinderea regimului de zonă liberă pe o suprafață de 7,7 milioane de metri pătrați, arată Sorin Grindeanu.